На основу члана 37. став 1. тачка 24) Статута Града Ниша ("Службени лист Града Ниша", број 88/08, 143/16 и 18/2019 ),

Скупштина Града Ниша на седници одржаној \_\_\_\_\_\_\_\_\_\_\_ 2021. године донела је

**Р Е Ш Е Њ Е**

I **УСВАЈА СЕ** Извештај о раду и пословању Нишког симфонијског оркестра за 2021. годину, број 313 од 25.03.2022. године, који је Одлуком број XIII–315-2 од 28.03.2022. године усвојио Управни одбор Установе.

II Решење доставити Нишком симфонијском оркестру, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

др Бобан Џунић

***О б р а з л о ж е њ е***

Члан 37. став 1. тачка 24). Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Нишког симфонијског оркестра, на својој седници 25.03.2022. године, донео је Одлукy број XIII–315-2 од 28.03.2022. године, којом усваја Извештај о раду и пословању Нишког симфонијског оркестра за 2021. годину, број 313 од 25.03.2022. године, и доставио га Градској управи за друштвене делатности на даље поступање.

Према оцени Управног одбора, активности установе Нишки симфонијски оркестар у 2021. години одвијале су се према предвиђеном плану и програму.

Нишки симфонијски оркестар у протеклој години одржао је 13 премијерних концерата, један концерт хуманитарног карактера у сарадњи са Канцеларијом за младе Града Ниша, три концерта квартета и једног квинтета Нишког симфонијског оркестра у склопу обележавања Градске славе „Св. Цар Константин и царице Јелене“

С обзиром на смањен број запослених, пре свега у сектору Оркестра, Нишки симфонијски оркестар је у 2021. години реализовао већину планираних активности у складу са својим капацитетима.Због мера у складу са препорукама Владе Републике Србије, везано за сузбијање пандемије, нису одржана три премијерна концерта планирана Програмом за 2021. годину.

Више од 70% музичара користи своје сопствене инструменте. На име њихове амортизације не добијају никакву надокнаду. Овај проблем повлачи се већ годинама, али до данас није нађено решење. Многи од инструмената у личној својини су дотрајали, па би многе инструменте требало ставити ван употребе и набавити нове оркестарске инструменте. Просторије нишког симфонијског оркестра су недовољне и неусловне за обављање делетности. Због недостатка магацинског простора, инструменти у власништву оркестра, чувају се на бини, a због недостатка гардеробног простора, музичари су приморани да долазе од куће у радној гардероби (фраковима или у дугачким хаљинама). Пробе се одржавају на концертном подијуму, што захтева стално померање пултова, клавира и столица, због чега се инвентар уништава.

Имајући у виду да је Извештај о раду и пословању Нишког симфонијског оркестра за 2021. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

вршилац дужности начелника

Градске управе за друштвене делатности

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миљан Ћирковић